Bilde, Künstler! Rede nicht!
Store norske leksikon,Ordforklaringer,Ord og uttrykk på andre språk,Tyske ord og uttrykk
Bilde, Künstler! Rede nicht! er et tysk uttrykk som betyr ‘Skap, kunstner! Tal ikke!’. Uttrykket stammer fra den tyske dikteren og naturforskeren Johann Wolfgang von Goethe (1749-1832). Det ble skrevet i 1814 som motto til første bind av hans samlede dikt i 1815.
I 1827 kom Goethes samlede verker ut, der de fire første bindene inneholder dikt. Diktene er inndelt i tematiske bolker. Bilde, Künstler! Rede nicht! er første del av mottoet til bolken Kunst ('kunst'). Andre del av mottoet lyder: Nur ein Hauch sei dein Gedicht ('la ditt dikt være som et åndedrag').Bilde, Künstler! Rede nicht! er ei klar oppfordring, verbene står i imperativ (bilde, rede). Goethe oppfordrer kunstneren til ikke å snakke så lenge og mye at skaperevnen blir overskygget. Kunstneren skal heller ikke bruke for mange ord i sine verk, men søke forståelse og få frem essensen av den kunstneriske ideen med sparsomme middel og uten overflødig prat. Les mer i Store norske leksikon tysk Johann Wolfgang von Goethe